Tuguy Me'ẽhára Ára

Tuguy Me'ẽhára Ára moheñoiva'ekue Tesãi Arapygua Atyguasu – OMS ary 2004-pe. Upe arange ogueromandu'a pohãnohára Karl Landsteiner arareñói. Ha'éniko upe ohecha'ypýraka'e umi tuguy aty ABO ha upévare oñeme'ẽkuri chupe Jopói Nobel ary 1930-pe. Landsteiner niko heñóikuri Viena, Austria-pe, ára 14 jasypoteĩ ary 1868-pe ha omanókuri Nueva York, Estados Unidos-pe, ára 26 jasypoteĩ ary 1943-pe. 

Tuguy Me'ẽhára Ára rupive niko oñeme'ẽ juruja mayma tapichápe ohupyty hag̃ua tuguy hesãiva oikotevẽ jave, ambue tapicha ijehegui ome'ẽva ha ome'ẽreíva. Tuguy ñanembojoaju opavavépe. Tuguy ñeme'ẽ niko ohechauka amo ipahápe pe joaju omopeteĩva me'ẽhára ha oikotevẽvape. Tuguy me'ẽngo tekove me'ẽ. Tuguy ñame'ẽrõ ñambohasa ñande po ñande rapichápe. Tuguy ñame'ẽrõ ñame'ẽ mborayhu.

 ** 
14 DE JUNIO: DÍA DEL DONANTE DE SANGRE – TUGUY ME'ÊHÁRA ÁRA Ohai: David Galeano Olivera

Ñemohenda:Arete
Ñemohenda:Pohanokuaa